Lørdag eftermiddag var mange voksne og børn i biografen i Birmingham i England. Men en hyggelig tur i biffen blev forvandlet til et sandt mareridt med masseslagsmål, vold og store politistyrker.

Børnefamilierne skulle især se filmen Frozen 2.

Men i biografkomplekset blev der også vist filmen Blue Story (se trailer i bunden af denne artikel). Den handler om meget voldelige indvandrerbander og deres indbyrdes krig i det sydlige London.

Det var tilsyneladende denne film, der udløste vold og masseslagsmål i biografen. (The Guardian)

Omkring 100 var indblandet i masseslagsmålet.

Heriblandt tilsyneladende også en gruppe ‘unge’, som var bevæbnet med en eller flere machetes. En machete er nærmest en kødøkse eller et lille sværd.

På et foto fra de sociale medier, som DailyMail bringer, kan man se en gruppe unge med en machete. De unge, der tilsyneladende har indvandrerbaggrund, står foran biografen, skriver avisen. (se foto længere ende i artiklen)

The Guardian skriver søndag eftermiddag, at der efter slagsmålet blev fundet to macheter og en kniv i biografen.

Og avisen skriver direkte i overskriften at det var et “slagsmål med macheter”.

Politiet har ikke oplyst, hvem der stod bag slagsmålet.

Men West Midlands Police sagde i en erklæring lørdag: ‘Vi fik et alarmopkald lige før klokken 17.15 med oplysning om, at en gruppe mennesker med macheter var ankommet til biografen.”

En stor politistyrke ankom til biografen. Men så blev politibetjentene angrebet.

”Et antal politifolk er blevet overfaldet, og flere arrestationer er blevet foretaget”, siger politiet ifølge Daily Mail.

Der var omkring 15-20 politibiler, politihunde og bevæbnet politi.

Syv betjente blev såret. Fem teenager blev anholdt, blandt andet en pige på 13 år.

Blue Story skulle have været vist i en række biografer over hele Storbritannien. Men søndag blev det meddelt at knap 100 biografer har taget filmen af plakaten, skriver The Guardian.

Foto via link til Daily Mail

Her er en video, der viser det voldsomme slagsmål:

﻿ ﻿

Se trailer for filmen her: